…. Iskola

**Tájékoztató**

**felvételi kötelezettsége teljesítése után további felvételi kérelmek teljesítésének lehetőségéről az első évfolyamra jelentkezők esetében**

1. **Jogszabályi háttér**:
* a nemzeti köznevelésről szóló 2011. évi CXC. törvény (Nkt.)
* a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (Rendelet)

A szülő gyermeke adottságainak, képességeinek, érdeklődésének megfelelően, saját vallási, világnézeti meggyőződésére, nemzetiségi hovatartozására tekintettel szabadon választhat iskolát. [Nkt. 72. § (2)]

Az általános iskola köteles felvenni azt a tanköteles tanulót, aki életvitelszerűen az általános iskola körzetében lakik. [Nkt. 50. § (6)] Az életvitelszerű ott lakás fogalmát a Rendelet 22. § (7)-(8) bekezdései határozzák meg.

Ha az általános iskola a felvételi kötelezettsége teljesítése után további felvételi kérelmeket is teljesíteni tud, a további felvételi kérelmek teljesítésénél előnyben kell részesíteni a hátrányos helyzetű gyermekeket, tanulókat. A további felvételi kérelmekről az intézmény pedagógiai programjában foglaltak szerint kell dönteni. További felvételi lehetőségről szóló tájékoztatót a helyben szokásos módon - legalább tizenöt nappal a felvételi kérelmek benyújtására rendelkezésre álló időszak első napja előtt - nyilvánosságra kell hozni. [Nkt. 51. § (1)-(2)]

Ha az általános iskola a felvételi kötelezettsége teljesítése után további felvételi, átvételi kérelmeket is teljesíteni tud, köteles először a hátrányos helyzetű tanulók kérelmét teljesíteni. A hátrányos helyzetű tanulók közül előnyben kell részesíteni azokat, akiknek a lakóhelye, ennek hiányában tartózkodási helye azon a településen van, ahol az iskola székhelye vagy telephelye, feladatellátási helye található. A hátrányos helyzetű tanulók felvétele után a további felvételi kérelmek elbírálásánál előnyben kell részesíteni azokat a jelentkezőket, akiknek a lakóhelye, ennek hiányában tartózkodási helye azon a településen található, ahol az iskola székhelye vagy telephelye, feladatellátási helye található. [Rendelet 24. § (5)]

Ha az általános iskola - a megadott sorrend szerint - az összes felvételi kérelmet helyhiány miatt nem tudja teljesíteni, az érintett csoportba tartozók között sorsolás útján dönt. A sorsolásra a felvételi kérelmet benyújtókat meg kell hívni. A sorsolás lebonyolításának részletes szabályait a házirendben kell meghatározni. A hátrányos helyzetű és a sajátos nevelési igényű tanulók felvételi kérelmének teljesítése után sorsolás nélkül is felvehető az a tanuló, akinek ezt különleges helyzete indokolja. Különleges helyzetnek minősül, ha a tanuló

a) szülője, testvére tartósan beteg vagy fogyatékkal élő, vagy

b) testvére az adott intézmény tanulója, vagy

c) munkáltatói igazolás alapján szülőjének munkahelye az iskola körzetében található, vagy

d) az iskola a lakóhelyétől, ennek hiányában tartózkodási helyétől egy kilométeren belül található. [Rendelet 24. § (6)-(7)]

1. **A nem körzetes gyermek felvétele az intézmény pedagógiai programjának megfelelően**:
	1. Soroslás nélkül felvehető a szabad férőhelyre az első évfolyamra jelentkező gyermek, aki:
* sajátos nevelési igényű,
* szülője, testvére tartósan beteg, fogyatékkal élő,
* a testvére az iskola tanulója,
* a szülő munkahelye az iskola körzetében található,
* az iskola a lakóhelyétől, ennek hiányában tartózkodási helyétől egy kilométeren belül található,
* ……….

A jelentkezők közül előnyben részesül a hátrányos helyzetű gyermek.

Abban az esetben, ha a fenti eseteken kívül marad szabad férőhely, a jelentkezők között sorsolással választja ki az iskola a felvételre kerülő gyermekeket.

* 1. **Sorsolás, az iskola házirendjében szabályozottoknak megfelelően:**

Ha az általános iskola az összes felvételi kérelmet helyhiány miatt nem tudja teljesíteni, az érintett csoportba tartozók között sorsolás útján dönt.

A sorsolás az érintett szülők számára nyilvános. A sorsolási bizottság 4 tagú, tagjai lehetnek: (pl. leendő első osztályos tanítók, alsó tagozatos munkaközösség vezetője, igazgató, igazgatóhelyettes, jegyzőkönyvvezető).

A soroslás helyszíne az iskola székhelyén kijelölt terem: cím:….. A sorsolás időpontjáról és helyszínéről az intézmény honlapján (….) és az iskola hirdetőtábláján értesíti az iskola a szülőket.

A sorsolás menete:

* az első évfolyamra történő felvételi kérelmek jelölés nélküli, zárt borítékban kerülnek a sorsolási urnába, a jelenlévők előtt,
* az urnából …… (pl. az igazgató, vagy a sorsolási bizottság tagja, vagy a jelenlévő szülők közül önként vállalkozók) kivesz 1-1 borítékot, majd felolvassa a kérelmező szülő gyermekének nevét, ami jegyzőkönyvben rögzítésre kerül,
* mindez addig folytatódik, amíg az üres férőhelyek be nem telnek.

Az iskola döntése ellen a szülő - a közléstől, ennek hiányában a tudomására jutásától számított tizenöt napon belül - a gyermek, tanuló érdekében eljárást indíthat. A fenntartó (Esztergomi Tankerületi Központ) jár el, és hoz másodfokú döntést a tanulói jogviszony létesítésével kapcsolatban érdeksérelemre hivatkozással benyújtott kérelem tekintetében.

Jelen tájékoztató közzétételre került az intézmény honlapján (…), ….. *(egyéb, helyben szokásos helyen.)*

Tokod, 2024.04.08.

Kornokovics Attiláné

igazgató